גופים מייסדים

**קרן קבוצת ון-ליר**

קרן קבוצת ון-ליר היא ארגון פילנטרופי הולנדי המבוסס על תרומות פרטיות, שנוסד בשנת 1979 בידי אוסקר ון-ליר, אחיו הצעיר של וים ון-ליר. הקרן מבצעת את תפקידי האחזקה של כל פעילויות התרומה של קבוצת ון-ליר ומפקחת על תיק ההשקעות שלה ועל ניהול פעילויות התרומה. פעילויות התרומה כוללות את קרן קבוצת ון-ליר ואת קרן ברנרד ון-ליר בהאג, וכן את מכון ון-ליר ואת ארכיון הסרטים בירושלים. בבעלות מלאה של הקרן נמצאת חברת הבת Crecor B.V., הפעילה כחברת השקעת הון ישראלית באמצעות חברת הבת הישראלית שלה, Docor International, שבתל אביב.

אחת משתי מטרותיה של הקרן היא לתרום לפיתוח ולחיזוק הבית הלאומי היהודי הדמוקרטי בישראל, המחויבת לחברה חופשית, שוויונית וצודקת לכל אזרחיה, ולתרום לניסיון להשיג שלום אזורי למען רווחה ושיפור של החייים החברתיים, התרבותיים והאישיים בישראל. המטרה השניה היא להרחיב הזדמנויות לילדים ברחבי העולם שהינם מוחלשים בגין הרקע החברתי, הכלכלי או החינוכי שלהם. הקרן מספקת תמיכה כלכלית שוטפת לארכיון הסרטים בירושלים ותורמת פרסים לקידום הקולנוע בישראל, לקולנועים צעירים במיוחד.